Νυκτόβια πλάσματα

Το Νυκτόβια πλάσματα (πρωτότυπος τίτλος: Nocturnal Animals) είναι αμερικανική ταινία του 2016 σε σκηνοθεσία του Τομ Φορντ. Το σενάριο είναι βασισμένο στο μυθιστόρημα Tony and Susan του Όστιν Ράιτ.

 Η Σούζαν είναι μια πλούσια γυναίκα που ζει με τον σύζυγό της, Χάτον, ο οποίος την παραμελεί συνεχώς. Μία μέρα λαμβάνει από τον πρώτο σύζυγό της, Έντουαρντ Σέφιλντ, ένα μυθιστόρημα με τίτλο Νυκτόβια πλάσματα. Στην ταινία εξελίσσονται παράλληλα δύο ιστορίες, αυτή του μυθιστορήματος και η αυτή της σχέσης της Σούζαν με τον Έντουαρντ. To μυθιστόρημα ξεκινά με τον Τόνι, τη σύζυγό του Λόρα και την κόρη τους Ίντια να πηγαίνουν ένα ταξίδι. Τη νύχτα στην εθνική οδό τους σταματούν τρεις άντρες, απαγάγουν τις γυναίκες και εγκαταλείπουν τον Τόνι. Ο Τόνι απευθύνεται στην αστυνομία για την εξιχνίαση της υπόθεσης. Ανακαλύπτουν πως οι γυναίκες βιάστηκαν και δολοφονήθηκαν. Μετά από λίγο καιρό, ο ένας από τους τρεις, ο Τερκ, σκοτώνεται. Οπότε κυνηγούν τους άλλους δύο, τον Λου και τον αρχηγό της συμμορίας Ρέι. Ο Ρέι συλλαμβάνεται, όμως αφήνεται ελεύθερος. Ο ντετέκτιβ της υπόθεσης, ο Μπόμπι, λέει στον Τόνι πως δεν πρόκειται να αφήσει την υπόθεση και έχει ένα παραπάνω κίνητρο, καθώς έχει καρκίνο και πεθαίνει. Εν τέλει, απαγάγει του Λου και Ρέι. Σκοτώνει τον Λου καθώς προσπαθεί να διαφύγει και στη συνέχεια ο Τόνι κυνηγά τον Ρέι. Οι δυο τους βρίσκονται στο μέρος που βιάστηκαν και δολοφονήθηκαν οι δύο γυναίκες και ο Ρέι παραδέχεται την πράξη του αποκαλώντας τον Τόνι «αδύναμο» γιατί δεν μπόρεσε να τις προστατέψει. Ο Τόνι πυροβολεί τον Ρέι και εκείνος τον χτυπά με ένα σίδερο στα μάτια. Την επόμενη μέρα, ο Ρέι έχει πεθάνει και ο Τόνι είναι τυφλός και αυτοκτονεί με το όπλο. Στην πραγματική ιστορία: η Σούζαν γνώριζε τον Έντουαρντ από μικρή ηλικία. Αποφάσισαν να παντρευτούν, όμως η συντηρητική και αυταρχική μητέρα της δεν ενέκρινε τον γάμο, αφού ο Έντουαρντ είχε κατώτερο κοινωνικό υπόβαθρο. Όσο ήταν παντρεμένοι, η Σούζαν τον αποκαλούσε συνεχώς «αδύναμο» και του έλεγε πως δε θα μπορέσει ποτέ να γίνει συγγραφέας. Μετά από λίγο καιρό, συνάπτει σχέση με τον Χάτον και ρίχνει το παιδί που περίμενε από τον Έντουαρντ, κάτι που ο τελευταίος μαθαίνει. Εν τέλει, χωρίζουν και η Σούζαν παντρεύεται τον Χάτον. Στο σήμερα, η Σούζαν λέει πως ο Έντουαρντ την αποκαλούσε νυκτόβιο πλάσμα, γιατί δεν κοιμόταν τις νύχτες. Όσο διαβάζει το μυθιστόρημα, έχει επικοινωνία μαζί του μέσω μέιλ. Όταν τελειώνει το βιβλίο, του ζητά να συναντηθούν και κανονίζουν να βρεθούν σε ένα εστιατόριο. Η Σούζαν φτάνει και τον περιμένει για πολλή ώρα, όμως ο Έντουαρντ δεν φτάνει ποτέ. Χαρακτήρες στην πραγματική ιστορία Έιμι Άνταμς ως Σούζαν Τζέικ Τζίλενχαλ ως Έντουαρντ Σέφιλντ Άρμι Χάμερ ως Χάτον Λόρα Λίνεϊ ως Αν ΣάτονΧαρακτήρες στη φανταστική ιστορία Τζέικ Τζίλενχαλ ως Τόνι Χάστινγκς Άαρον Τέιλορ-Τζόνσον ως Ρέι Μάικλ Σάνον ως ντετέκτιβ Μπόμπι Άιλα Φίσερ ως Λόρα Έλι Μπάμπερ ως Ίντια Καρλ Γκλούσμαν ως Λου Ρόμπερτ Αραμάγιο ως Τερκ Στο φεστιβάλ της Βενετίας του 2016 κέρδισε το Μέγα Βραβείο της Επιτροπής, ενώ ήταν υποψήφια και για Χρυσό Λέοντα. Στις Χρυσές Σφαίρες του 2017 έλαβε υποψηφιότητα σε τρεις κατηγορίες: καλύτερης σκηνοθεσίας (Τομ Φορντ), καλύτερου σεναρίου (Τομ Φορντ) και Β' ανδρικού ρόλου (Άαρον Τέιλορ-Τζόνσον) και κέρδισε στην τελευταία.Στα BAFTA του 2017 έλαβε εννέα υποψηφιότητες: Α' ανδρικού ρόλου (Τζέικ Τζίλενχαλ), Β' ανδρικού ρόλου (Άαρον Τέιλορ-Τζόνσον), σκηνοθέτη και διασκευασμένου σεναρίου (Τομ Φορντ), φωτογραφίας, πρωτότυπης μουσικής, μέικ-απ και μοντάζ.Στα 89 βραβεία Όσκαρ είναι υποψήφια σε μία κατηγορία: Β' Ανδρικού ρόλου (Μάικλ Σάνον). Επίσημη ιστοσελίδα Η ταινία στην IMDb